<classify> Serikali imelieleza Bunge imetoa kibali cha kuajiri watumishi wapya 15,000 na pia vibali vya ajira kwa mamlaka zote za Serikali za mitaa.Waziri wa Nchi Ofisi ya Rais Utumishi na Utawala Bora, George Mkuchika amesema bungeni jijini Dodoma kuwa, Serikali inaajiri watumishi wapya ili kuziba pengo lililosababishwa na waliokuwa watumishi wa umma walioondolewa kwenye orodha ya malipo ya mishahara.Vibali vya kuajiri watumishi hao vimetolewa katika ngazi ya Wizara, Idara zinazojitegemea, sekretarieti za mikoa na mamlaka za serikali za mitaa. Waajiri wote wameendelea kujaza nafasi hizo amesema Waziri Mkuchika wakati anajibu swali la Mbunge wa Viti Maalum, Aida Khenani.Mbunge huyo alitaka kufahamu mikakati ya Serikali kuziba nafasi zilizoachwa wazi na watumishi waliokumbwa na sakata la vyeti feki. Mkuchika amesema, kibali cha ajira Serikali za mitaa kina lengo la kuziba nafasi zote za watendaji wa vijiji na mtaa zilizoachwa wazi baada kazi ya kuhakiki vyeti.Amesema, kwa kutambua umuhimu wa kuajiri watumishi, katika mwaka 20172018 Serikali imetoa viabali vya kuajiri watumishi 22,150 wakiwemo 6,840 wa kada ya ualimu, mafundi sanifu 160 wa maabara za shule, 8,000 wa kada ya afya, wahadhiri 624 wa vyuo vikuu na watumishi 6,526 wa kada nyingine.  <topic>: kitaifa 